รักฝุ่นตลบ

รักฝุ่นตลบ เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย บริษัท เอ็กแซ็กท์ จำกัด และ บริษัท ซีเนริโอ จำกัด เค้าโครงเรื่องโดย กิตติ เชี่ยววงศ์กุล บทโทรทัศน์โดย พิมพ์มาดา พัฒนอลงกรณ์, พิมสิรินทร์ พงษ์วานิชสุข, นนทพร ประภาพร, จักรกริช สุพัฒน์ผล ควบคุมบทโทรทัศน์โดย จิรศักดิ์ โย้จิ้ว, กิตติ เชี่ยววงศ์กุล อำนวยการผลิตโดย ถกลเกียรติ วีรวรรณ, นิพนธ์ ผิวเณร กำกับการแสดงโดย จิรศักดิ์ โย้จิ้ว, นพโรจน์ โชติมั่นคงสิทธิ์ ออกอากาศครั้งแรกทางช่องวัน 31 ทุกวันเสาร์ เวลา 22.00 - 23.00 น. เริ่มออกอากาศเมื่อวันที่ 25 มิถุนายน พ.ศ. 2559
การผลิตรายการและการออกอากาศ.
เมื่อวันที่ 14 มีนาคม พ.ศ. 2559 บริษัท จีเอ็มเอ็ม วัน ทีวี จำกัด ร่วมกับ บริษัท เดอะ วัน เอ็นเตอร์ไพรส์ จำกัด (มหาชน) และ บริษัท โตโยต้า มอเตอร์ ประเทศไทย จำกัด ได้จัดกิจกรรม รักฝุ่นตลบ เดอะแคสติ้งโปรเจ็กท์ เพื่อค้นหาค้นหานักแสดงหน้าใหม่ที่เป็นหนุ่มสาวเข้ารอบ 50 คน และได้ผู้ชนะซึ่งเป็นคู่หนุ่มสาวที่เป็นนักแสดงหน้าใหม่ 2 คนด้วยกัน คือ ธนภัทร กาวิละ และ นพจิรา ฤกษ์ขจรนามกุล ซึ่งเป็นผู้เข้าสมัครที่มีบุคลิกภาพโดดเด่นที่สุด โดยทั้งคู่ได้เซ็นสัญญาเป็นนักแสดงในสังกัด เดอะ วัน เอ็นเตอร์ไพรส์ และยังได้ร่วมแสดงในซีรีส์ รักฝุ่นตลบ รวมถึงได้ร่วมแสดงในโฆษณาโตโยต้า วีออส (Toyota Vios)
เรื่องการถอนตัว ได้วางตัว นิว ชัยพล รับบท พีท แต่เรื่องนี้เสียดายมาก เนื่องจากนิวหมดสัญญา เอ็กแซ็กท์ บทพีท เดิมคือ นิว ชัยพล แต่เปลี่ยนเป็น แกงส้ม ธนทัต รับบทแทนนิว โดยได้รับเล่นซีรีส์เรื่องแรกของ แกงส้ม นั่นเอง รวมถึงแกงส้มร้องเพลงประกอบซีรีส์ด้วย
หนุ่มหล่อสุดเท่ เป็นตากล้องอิสระ พีทกำลังจะแต่งงานกับ ปลายฝัน ซึ่งพีทได้สัญญากับปลายฝันว่าจะไปฮันนีมูนกันที่ ดอยเสมอดาว ที่น่าน โดยการโบกรถไปเรื่อย ๆ แต่ว่าปลายฝันเกิดอุบัติเหตุและจากพีทไปก่อนที่ทั้งคู่จะได้แต่งงานกัน
สาวสวย เวิร์กกิ้งวูแมน นักออกแบบภายใน เปรี้ยว ซ่า มีความเป็นตัวเอง ชีวิตของเธอผ่านความรักแบบรัก ๆ เลิก ๆ มาตลอด จนกระทั่งเธอได้มาเจอกับปั๊บไม่ถึงปีก็ตัดสินใจแต่งงาน แต่ทว่าเปรียวจับได้ซะก่อนว่าปั๊บแฟนของเธอนอกใจ จึงยกเลิกการแต่งงาน
สาวสวยนักเขียนคอลัมน์นิตยสารเรื่องความรัก กูรูที่ใคร ๆ ต่างก็อยากจะมาขอคำปรึกษา แต่หารู้ไม่ว่าจริง ๆ แล้ววีซ่าเอาความรู้เรื่องความรักทั้งหมดมาจากเปรียว เพื่อนรักสุดแสบ วีซ่าเป็นคนมั่นใจ เก่งรอบด้าน แต่กับเรื่องความรัก เธอกลับตกม้าตาย เพราะความขี้อายและไม่กล้าของเธอ จึงได้แต่แอบรักผู้ชายข้างเดียว และคน ๆ นั้นมักจะเป็นคนเดียวกับที่เปรียวชอบเสมอ
หนุ่มหล่อ ทำงานเป็นสถาปนิก นิสัยกะล่อน เจ้าชู้ กำลังจะแต่งงานกับเปรียว แต่ปั๊บก็แอบไปมีกิ๊ก และโดนเปรียวจับได้ก่อนวันแต่งงานเพียงไม่กี่วัน แต่หลังจากนั้นปั๊บก็สำนึกผิดและพยายามง้อเปรียวให้กลับมาแต่งงาน เพราะเขารู้ว่าจะหาผู้หญิงดีและรักเขามากอย่างเปรียวไม่ได้อีกแล้ว
หนุ่มใจสาว หัวหน้างานของวีซ่า เป็นคนอารมณ์ดี ปากร้าย ชอบจิกกัดตามประสาเก้งกวาง ชอบสนุก ชอบปาร์ตี้ อยากมีรักแท้ เจ๊เงาะทำงานอยู่ที่เดียวกับวีซ่า แต่ก็ยังเป็นทั้งรุ่นพี่ที่เรียนมหาวิทยาลัยเดียวกับเปรียวและวีซ่า เจ๊เงาะจึงเปรียบเหมือนพี่สาวที่คอยดูแลเปรียวและวีซ่า
สาวน่ารักแอ๊บแบ๊ว นิสัยเจ้าเล่ห์ ตีหน้าเศร้าเก่ง หวังจะชนะใจได้เป็นแฟนใหม่ของพีท เมื่อรู้ว่าพีทกำลังเดินทางไปดอยเสมอดาว จึงมาดักโบกรถกลางทาง เพื่อหวังจะได้ร่วมเดินทางไปพีท มะเหมี่ยวจึงเปรียบเหมือนมารหัวใจและศัตรูตัวฉกาจของเปรียวและวีซ่า 
หนุ่มหล่อ มาดเท่ มีเสน่ห์ เป็นเน็ตไอดอลและเป็นเดือนคณะบริหารมหาวิทยาลัยแม่โจ้ แท้ที่จริงแล้วมีชื่อว่า เต้ แต่โป้งกลับโดนมะเหมี่ยวแอบแคปรูปต่าง ๆ จากอินสตาแกรมและเฟสบุ๊ค เพื่อเอามาสร้างเป็นตัวตนหลอกจีบพีท โดยการโกหกพีทว่าโป้งคือแฟนของมะเหมี่ยวที่เสียชีวิตไปแล้ว
แฟนสาวของพีท เป็นคนร่าเริง สบาย ๆ ชอบเดินทาง ชอบท่องเที่ยว ปลายฝันเป็นรุ่นน้องของพีทที่คณะ ทั้งสองสัญญากันว่าหลังจากแต่งงานกันจะไปฮันนีมูนด้วยการแบ็คแพคไปตามที่ต่าง ๆ แต่ปลายฝันเกิดอุบัติเหตุรถคว่ำเสียชีวิตก่อน